Setol segundariu n'Estremaúra

El setol segundariu n'Estremaúra comprendi el conjuntu d'atividáis económicas vinculás ala trasformación industrial, la costrución i la produción nergética n'esta comunidá utónoma d'España. Enque tradionalmenti Estremaúra s'á carateiçau pol predominiu del setol primariu, especialmenti l'agricoltura i la ganaería, el setol segundariu á esperimentau muacionis notablis a mediaus del siegru XX, ligaus tantu ala endustrialiçación limitá comu a l'especialiçación en determinás ramas produtivas.

 Caraterísticas generalis 
El pesu del setol segundariu n'Estremaúra á síu estóricamenti menol qu'en otras regionis españolas. Sigún los datus del Estitutu Nacional d'Estadística (INE), alreol del 15-17% del PIB regional procedi d'atividás endustrialis i dela costrución, frenti a un promediu nacional superiol al 20%.INE - Contabilidad Regional de España, 2023

L'endustria estremeña s'á caraiteriçau pol su escassu gradu de diversificación i pol estal mu relacioná cona trasformación de produtus agropequarius, la costrución i, enas últimas décadas, ala produción energética (idroelétrica, solal y termoelétrica).

 Limitacionis i desafíus 
El setol segundariu estremeñu enfrenta-si a varius desafíus estruturalis:
 Escassa endustrialiçación en comparación con otras regionis d'España.
 Dependencia de setoris tradicionialis uníus ala trasformación primaria.
 Falta de grandis polus endustrialis o tenológicus.
 Poblemas de trasporti i infrastruturas que dificultan la competitividá.

 Perspetivas de futuru 
Las estrategias de pulu regional promuevin la diversificación endustrial, la digitaliçación de pymes i el fomentu dela inovación tenológica, especialmenti en setoris comu las nirgías renovables, la conomía circulal e la endustria agroalimentaria avançá.Junta de Extremadura - Estrategia RIS3 de Especialización Inteligente 2021-2027

 Guipal tamién 
 Economia d'Estremaúra
 Setol primariu n'Estremaúra
 Setol terciariu n'Estremaúra

 Referencias 

Categoria:Economia d'Estremaúra